London metrosi xodimlari 24 soatli ish tashlash o‘tkazadi

London metropolitenining yuzlab xodimlari 6-dekabr, mahalliy vaqt bilan 21:30 da boshlanadigan 24 soatli ish tashlashga chiqadi. Bu haqda kasaba uyushmasi bayonotiga tayanib, Financial Times ma’lum qildi, deya xabar beradi “Interfaks”.

Ish tashlash metroning “Pikadilli” va “Xammersmit-end-Siti” yo‘nalishlarida o‘tkaziladi.
Mazkur chora maosh oshirilishi talabi bilan bog‘liq emas: ishchilar mehnat qonunchiligining qayta-qayta buzilishi va rahbariyatning oddiy xodimlarga e’tiborsizligidan norozi bo‘lmoqda.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.